
TECHNINĖ SPECIFIKACIJA

	1. SĄVOKOS IR SUTRUMPINIMAI

	0. Pirkėjas – VšĮ Go Vilnius
0. Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį. 
0. Sutartis – Sutartis, sudaroma tarp Tiekėjo ir Pirkėjo dėl Pirkimo objekto.
0. Pirkimo objektas – Skaitmeninių turizmo produktų bei įrankių kūrimo paslaugos (toliau – Paslaugos).

	1. PIRKIMO OBJEKTAS IR KIEKIAI 

	1. Perkamos šios Paslaugos:

1 lentelė
	Eil. Nr.
	Paslaugos pavadinimas
	Preliminarus paslaugų kiekis
	Paslaugų mato pavadinimas

	1.
	Projektų vadovo paslaugos
	700
	Val.

	2.
	Kūrybos vadovo paslaugos
	700
	Val.

	3.
	Produkto koncepcijos sukūrimas 
	7
	Vnt.

	4.
	Techninė gautos užduoties detalizacija (techninio planavimo paslaugos)
	700
	Val.

	
	
	
	

	6.
	Skaitmeninių sprendimų kūrimo paslaugos
	700
	Val. 

	7.
	Programavimo paslaugos
	700
	Val.

	8.
	Naudotojo patirties planavimo (UX/UI) paslaugos 
	700
	Val.

	9.
	Testavimo paslaugos ir korekcijos po testavimo
	700
	Val.

	10.
	Mokymai apie naudojimą ir turinio valdymą (įsk. mokymų vaizdo įrašo parengimą)
	50
	Val.

	11.
	Duomenų analitika ir sukurto produkto ar įrankio ataskaitos parengimas
	7
	Vnt.

	12.
	Techninio palaikymo paslaugos 1 mėn.
	36
	Mėn.

	13.
	Veikimo patikrinimo ir atnaujinimo paslaugos 1 kartą per metus
	6
	Vnt.

	14.
	Skubios reakcijos ir korekcijų paslaugos (iškilus poreikiui dėl išorinių aplinkybių ir trukdžių)
	100
	Val.

	15.
	Kitos, anksčiau neįvardintos paslaugos*
	Papildomų paslaugų suma iš trečiųjų šalių 15% nuo maksimalios Paslaugų apimties, t. y. 
45 000 
	Eur be PVM.


1. Kainos apskaičiavimo būdas: fiksuotas įkainis. Į sutarties įkainius turi būti įskaičiuotos visos su Paslaugų teikimu susijusios išlaidos.
1. Paslaugos bus perkamos pagal poreikį, pritaikant Tiekėjo pasiūlyme nurodytą įkainį. Pirkėjas numato, bet neįsipareigoja per Sutarties galiojimo laikotarpį nupirkti paslaugų ne daugiau kaip už 300 000,00 EUR be PVM.
1. Esant poreikiui pirkti papildomų paslaugų, nenurodytų techninės specifikacijos 2.1. punkto 1 lentelėje, bet susijusių su Pirkimo objektu (pvz., nenumatytų duomenų įsigijimas, programavimas rinkoje atsiradus naujai technologijai ir t.t.), Pirkėjas galės pirkti nedaugiau, kaip 15 procentų (t. y. už 45000,00 EUR be PVM), neviršydamas 300 000,00 Eur be PVM. Šių išlaidų poreikis turi būti pagrįstas ir suderintas su Pirkėju. Pirkėjui pareikalavus, Tiekėjas privalės pateikti ne mažiau kaip 3 trečiųjų šalių tiekėjų sąmatas per 5 darbo dienas. Už papildomas paslaugas bus apmokėta ne didesnėmis nei rinką atitinkančiomis kainomis. Į faktiškai patirtas išlaidas negali būti įtrauktas Tiekėjo pelnas. Pirkėjas turi teisę pasinaudoti kito teikėjo, pateikusio mažesnę paslaugos kainą, paslaugomis.
1. Preliminariai numatomas užsakyti skaitmeninių turizmo įrankių ir produktų kiekis per vienerius metus – 2-3.

	3.PIRKIMO OBJEKTO APRAŠYMAS

	3.1.Pirkimo objektas: 
Skaitmeniniai turizmo produktai ir įrankiai – tai technologiniai sprendimai, skirti pagerinti turisto patirtį prieš kelionę, jos metu ir po jos, palengvinti informacijos paiešką, įsitraukimą, orientavimąsi, planavimą ar pramogas kelionėje. Jie naudojami oficialiose miestų svetainėse, programėlėse, ekranuose ar kitose skaitmeninėse priemonėse. Kuriant šiuos sprendimus reikalingas inovatyvių įrankių taikymas, apimantis koncepto sukūrimą, dizainą sukūrimą, patogios naudotojo patirties planavimą (UX), programavimą, turinio kūrimą, sąsajų su esamais kanalais integravimą, testavimą, paleidimą, koregavimą bei techninį palaikymą.
3.1.1. Perkamos skaitmeninių turizmo produktų bei įrankių kūrimo paslaugos siekiant pagerinti turisto patirtį prieš kelionę, jos metu ir po jos, palengvinti informacijos paiešką, įsitraukimą, orientavimąsi, planavimą ar pramogas kelionėje. Skaitmeninių turizmo produktų pavyzdžiai: kelionės planavimas su dirbtinio intelekto pagalba, virtualus turas po miestą su integruotais praeities vaizdais, interaktyvus žaidimas, virtualus asistentas atsakymams į turistų klausimus, įvairių bilietų įsigijimo integracijos, papildytos realybės gidai, QR kodų ir interaktyvaus turinio sprendimai ir t.t.
3.1.2. Perkamos paslaugos atitinka VšĮ Go Vilnius Veiklos strategiją 2025 - 2030 m. bei turizmo srities strateginę kryptį – “Turistų patirties skaitmeninimas”, kuria siekiama praplėsti Vilniaus turizmo pasiūlymus panaudojant skaitmenines priemones, gerinti lankytojų patirtį turizmo svetainėse ir programėlėse bei taikyti pažangias virtualias ir dirbtiniu intelektu pagrįstas technologijas turizmo produktų kūrime.
3.1.3. Planuojama preliminariai užsakyti skaitmeninių turizmo įrankių ir produktų kiekį per vienerius metus – 2-3; poreikis gali keistis atnaujinant VšĮ Go Vilnius Veiklos strategiją 2025 - 2030 m.
3.1.4. Skaitmeniniai turizmo produktai turi būti integruoti šiuose kanaluose: esamos interneto svetainės www.govilnius.lt, www.vilnius-events.lt (jei bus poreikis), www.meetalocal.lt (jei bus poreikis), informaciniai terminalai mieste valdomi per turinio valdymo sistemą (jei bus poreikis), mobilioji aplikacija „Vilnius/Vilnius Pass“, pagal Tiekėjo nurodytą konkretų kanalą.
3.1.5. Skaitmeninių turizmo produktų tikslinė grupė – turistai iš užsienio (anglų k.); priklausomai nuo pobūdžio, kai kurie produktai gali būti pritaikomi įvairiomis kalbomis. 
3.2. Koncepcijos sukūrimas.
3.2.1. Pirkėjui pateikus skaitmeninio turizmo ar produkto poreikį su preliminaria idėja, Tiekėjas turi parengti skaitmeninio turizmo produkto ar įrankio koncepciją, orientuotą į konkretų Pirkėjo nurodytą poreikį ir ją suderinti su Pirkėju.
3.2.2. Kuriant koncepciją detalizuoti: 1) produkto naudą užsienio turistams, galimus privalumus ir trūkumus, 2) įgyvendinimo galimybes iš Tiekėjo pusės bei trečiųjų šalių poreikį jei toks yra, 3) pasiūlymui įgyvendinti reikiamų kanalų ar priemonių pasirinkimą ir argumentaciją, 4) preliminarią sąmatą, kuri tikslinama detalizuojant techninę užduotį. 
3.2.3. Koncepcija turi atliepti 3.1. punktus. 
3.3. Techninė gautos užduoties detalizacija.
3.3.1. Patvirtinus koncepciją, Tiekėjas turi atlikti išsamią gautos užduoties techninę detalizaciją įvertinant visas koncepcijos įgyvendinimo detales ir įtraukiant: 1) naudotojui (turistui) patogius sprendimus, 2) produkto architektūrą ir esminius funkcionalumus, 3) pasiekiamumo užtikrinimą ir pritaikymą mobiliesiems įrenginiams, 4) reikiamą programinę įrangą ar priemones, 5) integracijas su Pirkėjo kanalais, 6) naujausių technologijų naudojimą, 7) turinio kūrimo poreikius, 8) patogų produkto administravimą bei palaikymą ateityje. 
3.3.2. Kartu su technine gautos užduoties detalizacija Tiekėjas turi patikslinti paslaugų sąmatą.
3.3.3. Siekiant kuo geresnio produkto pritaikymo užsienio turistams, pateikti panašių 2-3 produktų arba atskirų jo dalių veikimo pavyzdžius iš kitų sričių produktų arba užsienio. 
3.3.4. Techninė užduoties detalizacija turi būti koreguojama Užsakovo prašymu ieškant geriausių sprendimų ir galutinis variantas suderintas su Užsakovu.
3.4. Pasirengimas įgyvendinimui ir reikiamų priemonių užtikrinimas.
3.4.1. Pirkėjas suteikia Teikėjui visą reikalingą medžiagą kampanijos vykdymui: prieigą prie Pirkėjo kanalų (svetainių, turinio valdymo sistemų, serverių ar kitų reikiamų kanalų), anksčiau įgyvendintų ar kitų projektų pavyzdžių.
3.4.2. Tiekėjas užtikrina tinkamų turinio valdymo sistemų, programinės įrangos, platformų ar kitų įrankių pasirinkimą bei licencijų gavimą esant poreikiui. 
3.4.3. Tiekėjas užtikrina, kad kuriant skaitmeninius turizmo produktus bei įrankius bus laikomasi duomenų saugumo reikalavimų, asmens duomenų BDAR reikalavimų ir nebus pažeistos autorinės teisės. 
3.4.4. Pirkėjas suteikia Tiekėjui prekės ženklo gaires ir prekės ženklo stiliaus knygą, kuria remiantis turi būti kuriami dizaino sprendimai.  
3.4.5. Suderinus koncepciją ir atlikus techninės užduoties detalizaciją Tiekėjas įvertina teksto ir vaizdo turinio poreikį iš Pirkėjo arba trečiųjų šalių. Pirkėjas suteikia turimą reprezentacinę medžiagą, kurią galima laisvai naudoti (miesto ir turistinių traukos vietų nuotraukos, aprašomieji tekstai anglų k. ir pan.). Trūkstama turinio dalimi pasirūpina Tiekėjas. 
3.4.6. Naudojamas teksto ir vaizdo turinys turi būti suderintas su Pirkėju. 
3.5. Įgyvendinimas ir ataskaita.
3.5.1. Reguliariai, ne rečiau kaip kartą per dvi savaites, Tiekėjas turi informuoti Pirkėją apie darbų eigą, statusą ir tolimesnius darbus. 
3.5.2. Tiekėjas turi suderinti su Pirkėju visus pagrindinius darbų etapus. 
3.5.3. Tiekėjas turi užtikrinti visų 2 punkte nurodytų paslaugų įgyvendinimą ir paskirti projekto vadovą, kuruojantį Pirkėjo užklausas ir Tiekėjo kolegų darbą. Tiekėjas turi teisę atskiroms paslaugoms pasitelkti subtiekėjus. 
3.5.4. Tiekėjas gali el. paštu teikti rekomendacijas dėl korekcijų ar optimizacijų, jeigu jos reikalingos paslaugų kokybės gerinimui. 
3.5.5. Tiekėjas turi pateikti ataskaitą (laisva forma) per 30 kalendorinių dienų nuo įgyvendinto skaitmeninio turizmo produkto sukūrimo ir papildyti techninės užduoties detalizaciją pagal tai, kas faktiškai buvo atlikta. 
3.5.6. Esant poreikiui, Tiekėjas turi sudaryti sąlygas Pirkėjo atstovui arba Pirkėjo nurodytoms trečiosioms šalims prisijungti į Tiekėjo naudojamas sistemas ir suteikti prieigą prie visos informacijos, naudojamos paslaugoms įgyvendinti. 
3.5.7. Tiekėjas turi sudaryti galimybes Pirkėjui stebėti sukurto produkto pasinaudojimą ir  matyti statistinius duomenis, jei įmanoma – pasinaudojimą matyti įvairiais pjūviais (turistai pagal šalis, pasinaudojimas pagal laikotarpius, grįžtantys vartotojai ir pan.).
3.5.8. Tiekėjas turi atlikti sukurto produkto veikimo patikrinimo ir atnaujinimo paslaugas 1 kartą per metus, data suderinus su Pirkėju. Vykdant patikrinimą ir atnaujinimą užtikrinti nuolatinę prieigą prie produkto turistams arba minimalizuoti laikotarpį, kai produktas nebus prieinamas.  
3.5.9. Tiekėjas turi sukurti prieigą Pirkėjui prie incidentų registro, kuriame turi matytis incidento esmė, registracijos data, Tiekėjo reakcijos laikas sprendžiant problemas, taip pat sukurti Pirkėjui teisę įvesti techninę problemą ir stebėti jos sprendimo trukmę. 
3.6. Kainos pateikimas:
3.6.1. Tiekėjas privalo nurodyti paslaugos kainą, išskaidytą pagal 2.1 punkte nurodytas paslaugas.


	4. PASLAUGŲ VYKDYMO VIETA

	4.1. Gynėjų g. 16, Vilnius (pristatymas ir aptarimas nuotoliniu būdu).

	5. VYKDYMO TVARKA IR TERMINAI

	5.1. Paslaugų teikimo terminas: 12 (dvylika) mėnesių nuo sutarties įsigaliojimo dienos. Jeigu likus mėnesiui iki Paslaugų teikimo termino pabaigos nė viena iš Šalių raštu nepareiškia noro nutraukti Sutartį, Paslaugų teikimo terminas automatiškai pratęsiamas 12 (dvylikai) mėnesių, nesudarant atskiro rašytinio Šalių susitarimo. Bendras Paslaugų teikimo terminas negali būti ilgesnis kaip 36 (trisdešimt šeši) mėnesiai.
5.2. Gavęs užsakymą Tiekėjas privalo per 24 darbo valandas atsakyti ir patvirtinti, kad gavo užklausą. 
5.3. Užsakymą Pirkėjas pateikia Tiekėjui elektroniniu paštu nurodant preliminarią paslaugų idėją, tikslinę grupę ir numatomą kanalą, kuriame bus integruotas skaitmeninis turizmo produktas ar įrankis. 
5.4. Tiekėjas turi sukurti koncepciją per 10 kalendorinių dienų nuo gauto užsakymo patvirtinimo dienos.
5.5. Tiekėjas turi atlikti techninę užduoties detalizaciją per 10 kalendorinių dienų nuo koncepcijos patvirtinimo dienos. Esant poreikiui, terminas gali būti pratęsiamas abiejų šalių susitarimu. 
5.6. Patvirtinus koncepciją ir atlikus užduoties detalizaciją, Tiekėjas turi įvertinti visų reikiamų paslaugų apimtį ir pateikti sąmatą detalizuojant ją pagal 2 punkte nurodytas paslaugas bei nurodyti paslaugų atlikimo terminus.
5.7. Paslaugų sąmata ir detalesni terminai suderinami su Pirkėju prieš paslaugų vykdymą. Terminai gali būti pratęsiami suderinus su Pirkėju arba Pirkėjo iniciatyva ieškant geriausių sprendimų.
5.8. Tiekėjas, suderinęs su Pirkėju, turi teisę paslaugoms teikti samdyti trečiąsias šalis. Į Paslaugų teikimo įkainius turi būti įskaityti visi mokesčiai ir kitos tiekėjo išlaidos, susijusios su Paslaugų teikimu. Tiekėjas privalo kartu su sąskaita faktūra pateikti išlaidas pagrindžiančius trečiųjų šalių dokumentus. Išlaidas, kurios susijusios su kitomis Tiekėjo veiklomis ar Tiekėjo veiklomis pagal kitus užsakymus, Tiekėjas apmoka pats.
5.9. Tiekėjas atsako už kokybišką Pirkėjo pateiktame užsakyme nurodytų Paslaugų teikimą pagal suderintus terminus. 
5.10. Visus paslaugos atlikimo sprendinius Tiekėjas privalo suderinti su Pirkėju ir ištaisyti dėl jo kaltės atsiradusius trūkumus savo sąskaita per 3 d. d. Paslauga atlikta Tiekėjo iniciatyva, nesuderinus su Pirkėju, nelaikoma sutarties objektu ir nebus apmokama.
5.11. Tiekėjas turi užtikrinti greitą reagavimą į nenumatytas situacijas, jei dėl išorinių aplinkybių ar trukdžių nutrūktų sukurto skaitmeninio produkto veikimas vartotojams ir sureaguoti į pranešimą iš Pirkėjo per 24 val., registruoti tokius incidentus. 
5.12. Tiekėjas turi užtikrinti, kad kuriant skaitmeninius turizmo produktus bei įrankius bus laikomasi duomenų saugumo reikalavimų, asmens duomenų BDAR reikalavimų ir nebus pažeistos autorinės teisės (naudojamų TVS, platformų, sistemų, įrankių, turinio dalių ir pan.). 
5.13. Tiekėjas turi teisę teikti rekomendacijas dėl sukurtų skaitmeninių turimo produktų ir įrankių patobulinimų pagal kintančius vartotojų poreikius ar technologinius pokyčius. Pirkėjas įvertina poreikį. 
5.14. Tiekėjas turi numatyti ir suderinti mokymus Pirkėjo atstovams apie naudojimą ir turinio valdymą, taip pat parengti mokymų vaizdo įrašą su praktinio naudojimo paaiškinimais, kuris veiktų kaip vartotojo vadovas. 
5.15. Tiekėjas privalo iki 6-os mėnesio dienos pateikti PVM sąskaitą-faktūrą už suteiktas ir priimtas Paslaugas. Kiekviena Paslauga turi būti įvardinta atskiroje eilutėje. Taip pat tiekėjas privalės kartu su sąskaita faktūra pateikti išlaidas pagrindžiančius trečiųjų šalių dokumentus. Išlaidas, kurios susijusios su kitomis Tiekėjo veiklomis ar Tiekėjo veiklomis pagal kitus užsakymus, Tiekėjas apmoka pats.

	6. KONKURSO UŽDUOTIES KONTEKSTAS

	6.1. VšĮ Go Vilnius strateginis tikslas – turistų iš užsienio tikslinių rinkų (Vokietija, Latvija, Lenkija, Jungtinė Karalystė, Nyderlandai su galimybe pridėti vieną papildomą rinką 2026 m.) pritraukimas ir pozityvi turistų patirtis mieste. 
6.2. Strateginių tikslų įgyvendinimui būtina turistus įvairiais būdais pasiekti visuose kelionės etapuose: dėmesys, susidomėjimas, svarstymas, veiksmas. Skaitmeniniai turizmo produktai, įrankiai bei kiti pasiūlymai matomi skaitmeninėje erdvėje padeda atkreipti dėmesį į Vilnių, sukelti turistų susidomėjimą ir po to svarstyti, planuoti kelionę bei atvykti. Atvykę į Vilnių turistai ieško skaitmeninių produktų ar įrankių, kurie gali palengvinti informacijos paiešką, orientavimąsi, planavimą ar pramogas jau būnant mieste.
6.3. Atsižvelgiant į nuolat augantį įvairių skaitmeninių paslaugų naudojimą, VšĮ Go Vilnius strateginius tikslus ir esamus turisto kelionės etapus, siekiama praplėsti Vilniaus turizmo pasiūlymus panaudojant skaitmenines priemones, gerinti lankytojų patirtį turizmo svetainėse ir programėlėse bei taikyti pažangias virtualias ir dirbtiniu intelektu pagrįstas technologijas turizmo produktų kūrime. Paslaugų tikslas - sukurti aukštos kokybės skaitmeninius turizmo įrankius, prisidedančius prie Vilniaus miesto turizmo plėtros ir turistų patirties gerinimo.

	7. KONKURSO UŽDUOTIS

	7.1. Parengti skaitmeninio kelionės maršruto planavimo įrankio koncepciją (pagal punktą 3.2.), kurioje aiškiai atsispindi pasiūlymo idėja.
7.2. Tikslinė auditorija – užsienio turistai, planuojantys atvykti arba jau atvykę į Vilnių, ieškantys informacijos internete apie lankytinas vietas, pramogas Vilniuje.
7.3. Produkto tikslas – supaprastinti Vilniaus lankytojų kelionės planavimo procesą, suteikiant galimybę lengvai ir patogiai susikurti personalizuotus maršrutus pagal savo interesus ir kelionės trukmę, taip didinant lankytinų vietų, renginių ir miesto patirčių pasiekiamumą.
7.4. Koncepcijoje turi būti atvaizduota: interesų pasirinkimas (pvz. kelionės tema: kultūra, gamta, gastronomija, architektūra ir t.t.), kelionės trukmės nustatymas, maršruto generavimas ir lankytinų vietų išdėstymas logiška tvarka pagal artumą, darbo laiką, interaktyvus žemėlapis, maršruto redagavimas, galimybė atsisiųsti ir dalintis.
7.5. Kurti koncepciją darant prielaidą, kad duomenis apie lankytinas vietas, renginius, pramogas galima naudoti iš jau esančių svetainių arba duomenų bazių.
7.6. Būtina pateikti preliminarų siūlomo produkto (pagal koncepciją) biudžetą išskaidant jį aiškiomis dalimis ir nurodant kurių paslaugų reikės. Į biudžetą įtraukti visas išlaidas, susijusias su pasiūlymo įgyvendinimu. 
7.7. Koncepcija pateikiama tik pradiniam įvertinimui, Pirkėjas neįsipareigoja pilna apimtimi įgyvendinti pateiktos konkurso užduoties ir pasiūlymo turinys sutarties galiojimo laikotarpiu gali būti keičiamas ar adaptuojamas reaguojant į rinkos pokyčius ir abiejų šalių susitarimus, siekiant geriausių galimų rezultatų.
7.8. Pateikti skaitmeninio kelionės maršruto planavimo įrankio kūrimo darbų planą (grafiką) su projekto komandos ir atsakomybių aprašymu. 

	8. APLINKOS APSAUGOS REIKALAVIMAI

	8.1. Perkančioji organizacija numato vykdyti žaliąjį pirkimą, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ (2022 m. gruodžio 13 d. Nr. D1-401 redakcija). Perkančioji organizacija pirkimui taiko Tvarkos aprašo 4.4.3 papunktyje nurodytus kriterijus (perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos).
8.2. Teikėjas įsipareigoja laikytis aplinkos apsaugos reikalavimų: atsisakyti popierinių priėmimo-perdavimo aktų ir sąskaitų, visą dokumentaciją rengti elektronine forma, kuri VšĮ ,,Go Vilnius“ turi būti pateikta tik elektroniniu formatu, suteiktų paslaugų rezultatas visi reikalingi dokumentai turi būti pateikti ir pasirašyti elektroniniu būdu, o susitikimai vykti nuotoliniu būdu.

	9. APMOKĖJIMO SĄLYGOS IR TERMINAI

	9.1. Avansas nėra mokamas.
9.2. Perkančioji organizacija už suteiktas paslaugas, kurios nurodytos 2 punkte gali mokėti dalimis per 30 kalendorinių dienų nuo sąskaitos faktūros gavimo dienos. Vadovaujantis LR Viešųjų pirkimų įstatymu, sąskaita faktūra turi būti teikiama naudojantis Sąskaitų administravimo bendrosios informacinės sistemos (SABIS) priemonėmis



